OpenLLM-France/wikimedia huggingface dataset:
# Paco Delgado

Francisco Delgado López, més conegut com a Paco Delgado (Arrecife, Lanzarote, 1965) és un dissenyador de vestuari espanyol. Ha estat nominat per l'Acadèmia a les categories d'Oscar al millor vestuari en dues ocasions: als Premis Oscar de 2012 per la pel·lícula Les Misérables, i als Premis Oscar de 2015 per la pel·lícula The Danish Girl.
També ha guanyat el Goya al millor disseny de vestuari per Blancaneu (2012) i Las brujas de Zugarramurdi (2014).

## Filmografia

* A Wrinkle in Time (2018)
* Abracadabra (2017)
* Múltiple (2016)
* Grimsby (2016)
* The Danish Girl (2015)
* The 33 (2015)
* Las brujas de Zugarramurdi (2013)
* Les Misérables (2012)
* Blancaneu (2012)
* La piel que habito (2011)
* Balada triste de trompeta (2010)
* Biutiful (2010)
* Una hora más en Canarias (2010)
* Plutón BRB Nero (TV, 2008-2009)
* Sexykiller, morirás por ella (2008)
* The Oxford Murders (2008)
* Arritmia (2007)
* Los aires difíciles (2006)
* Reinas (2005)
* Crimen ferpecto (2004)
* La mala educación (2002)
* 800 balas (2002)
* La comunidad (2000)

## Referències

* ↑ Roca Arencibia, Luis «Delgado, en la cima de los Oscar». Editorial Prensa Canaria [Las Palmas de Gran Canaria], 29-02-2016 [Consulta: 8 agost 2017].
* ↑ «The 88th Academy Awards | 2016» (en anglès). Academia de Artes y Ciencias Cinematográficas. [Consulta: 8 agost 2017].
* ↑ Paco Delgado gana el Goya por vestir a 'Blancanieves', laprovincia.es, 17 de febrer de 2013
* ↑ Paco Delgado recibe el Goya al mejor vestuario en 'Las Brujas de Zugarramurdi', rtvc, 10 de febrer de 2014
# París-Tours 1992

La París-Tours 1992 fou la 86a edició de la clàssica París-Tours. Es disputà el 10 d'octubre de 1992 i el vencedor final fou el belga Hendrik Redant de l'equip Lotto-Mavic.
Era la desena cursa de la Copa del Món de ciclisme de 1992.

## Classificació general

| | Ciclista | Equip | Temps |
| 1 | Hendrik Redant (BEL) | Lotto-Mavic | 6h 07' 44" |
| 2 | Christian Henn (GER) | Telekom-Merckx | + 01" |
| 3 | Olaf Ludwig (GER) | Panasonic-Sportlife | + 10" |
| 4 | Andrei Txmil (MDA) | GB-MG Maglificio | m. t. |
| 5 | Laurent Jalabert (FRA) | ONCE | m. t. |
| 6 | Phil Anderson (AUS) | Motorola | + 33" |
| 7 | Laurent Brochard (FRA) | Castorama | + 34" |
| 8 | Frans Maassen (NED) | Buckler-Colnago | m. t. |
| 9 | Maurizio Fondriest (ITA) | Panasonic-Sportlife | m. t. |
| 10 | Edwig Van Hooydonck (BEL) | Buckler-Colnago | m. t. |

## Referències

* ↑ «Jalabert y ONCE, paso hacia atrás». Mundo Deportivo, 12-10-1992 [Consulta: 19 maig 2015].

## Enllaços externs

* Pàgina oficial
* Resultats a les-sports.info
# Ahmad Paixà Bonneval

Ahmad Pasha Bonneval (1675-1747) de nom verdader Claude-Alexandre comte de Bonneval (al Llemosí), fou un militar francès que va estar al servei de l'Imperi Otomà.
Va lluitar per França a la guerra de successió espanyola però el 1704 es va considerar ofès i va passar al servei d'Àustria lluitant contra francesos, contra el Papa i contra l'Imperi Otomà. El 1716 fou ferit a Peterwardein i el 1717 va prendre part al setge de [Belgrad]. Enfrontat al príncep Eugeni de Savoia fou empresonat el 1726 però va fugir a Venècia el 1727 i es va posar al servei de Turquia. El 1729 va passar per Bòsnia i es va fer musulmà. Va viure a la Gumuldjina a Tràcia i el 1731 fou cridat pel gran visir Topal Uthman Pasha per reformar l'exèrcit segons el model europeu; la cosa no va tirar endavant amb el nou gran visir Hekimoghlu Ali Pasha però aquest li va donar el gener del 1735 un càrrec militar important fins que el gran visir fou destituït el juliol; llavors fou conseller del gran visir Muhsinzade Abd Allah Pasha, i després del gran visir Yeghen Mehmed Pasha fins al 1738 que va caure en desgràcia; el 1739 fou desterrat a Kastamonu; un any després va retornar al seu comandament però ja com a oficial de segona fila fins a la seva mort. En el seu comandament el va succeir el seu fill adoptiu, un francès convers anomenat Süleyman Agha.

## Bibliografia

A. Vandal, Le Pacha Bonneval, París 1884
# Volum molar normal

El volum molar (Vm) d'un gas és l'ocupat per un mol d'aquest gas, Vm = V / n. Les condicions normals (CN) en gasos són 273,15 K (0 °C) de temperatura i 1 atm de pressió. En aquestes condicions, el volum molar es diu volum molar normal i, per a qualsevol gas ideal, és de 22,414 L.
Densitats i volums molars d'alguns gasos:
| Gas | H2 | He | Ne | N2 | O2 | Ar | CO2 | NH3 |
| Densitat (g/L) | 0,090 | 0,178 | 0,900 | 1,250 | 1,429 | 1,784 | 1,977 | 0,771 |
| Massa molar (g/mol) | 2,02 | 4,003 | 20,18 | 28,01 | 32,00 | 39,95 | 44,01 | 17,03 |
| Volum molar normal (l/mol) | 22,428 | 22,426 | 22,425 | 22,404 | 22,394 | 22,393 | 22,256 | 22,094 |
# Volum pulmonar

Els volums pulmonars o capacitats pulmonars es refereixen als diferents volums d'aire característics en la respiració humana. Un pulmó humà pot emmagatzemar al voltant de 5 litres d'aire en el seu interior, però una quantitat significativament menor és la que s'inspira i s'expira durant la respiració.
Els més habituals són:
* Volum corrent (VC o VT): volum d'aire inspirat o expirat en cada respiració normal, és d'uns 500ml aproximadament.
* Volum de reserva inspiratori (VRI): volum addicional màxim d'aire que es pot inspirar per sobre del volum corrent normal; habitualment és igual a uns 3,000 ml.
* Volum de reserva expiratori (VRE): quantitat addicional màxima d'aire que es pot expirar mitjançant una expiració forçada, després d'una expiració corrent normal, normalment és d'uns 1,100 ml.
* Volum residual (VR): volum d'aire que queda als pulmons i les vies respiratòries després de l'expiració forçada, suposa de mitjana uns 1,200 ml aproximadament. Aquest volum no pot ser exhalat.
* Capacitat inspiratòria (CI): volum d'aire que una persona pot respirar començant en el nivell d'una expiració normal i distenent al màxim els seus pulmons (3,500 ml aprox). CI = VC + VRI.
* Capacitat residual funcional (CRF): volum d'aire que queda als pulmons després d'una expiració normal (2,300 ml aprox). CRF = VRE + VR.
* Capacitat vital (CV): volum d'aire que és possible expulsar dels pulmons després d'haver inspirat completament. Són al voltant de 4.6 litres. CV = VRI + VC + VRE.
* Capacitat pulmonar total (CPT): volum d'aire que hi ha en l'aparell respiratori, després d'una inhalació màxima voluntària. Correspon a aproximadament 6 litres d'aire. És el màxim volum al qual poden expandir els pulmons amb el màxim esforç possible (5,800 ml aprox). CPT = VC + VRI + VRE + VR.
Per a determinar-los s'utilitzen les proves funcionals respiratòries.
# Vy-lès-Filain

Vy-lès-Filain és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 72 habitants.

## Demografia
### Població

El 2007 la població de fet de Vy-lès-Filain era de 72 persones. Hi havia 36 famílies, de les quals 12 eren unipersonals (4 homes vivint sols i 8 dones vivint soles), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 35 eren l'habitatge principal de la família, 11 eren segones residències i 2 estaven desocupats. 46 eren cases i 2 eren apartaments. Dels 35 habitatges principals, 27 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia una cambra, 1 en tenia dues, 6 en tenien tres, 11 en tenien quatre i 16 en tenien cinc o més. 29 habitatges disposaven pel capbaix d'una plaça de pàrquing. A 16 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vy-lès-Filain el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 8 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 8 |
| 4 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 50 persones, 34 eren actives i 16 eren inactives. Les 34 persones actives estaven ocupades(18 homes i 16 dones).. De les 16 persones inactives 8 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'any 2000 a Vy-lès-Filain hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vy-lès-Filain a l'INSEE.
* Évolution et structure de la population Fitxa amb el detall de dades de Vy-lès-Filain a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Voluntaris en Assessoria Empresarial

Voluntaris en Assessoria Empresarial (VAE) és una organització catalana sense ànim de lucre que té com a objectiu reforçar el teixit empresarial i disminuir l'atur mitjançant l'experiència empresarial L'assessorament gratuït a càrrec de voluntaris, dirigit principalment a la creació d'empreses, consolidació de negocis, projectes d'emprenedoria per a immigrants i a altres entitats sense ànim de lucre.
L'activitat es vehicula a través de diversos projectes com Posa un sènior a la teva empresa de Barcelona Activa, o Creixement “Mentoring”. i en cooperació Internacional, amb el Programa andí de pràctiques d'estudiants universitaris. de Guayaquil, ESPOCH de Riobamba (ambdues d'Equador) i la UPC de Barcelona.

## Referències

* ↑ El Govern promou el voluntariat com a via per millorar l'ocupació. ARA, 9 juny 2013
* ↑ ONG - Voluntarios en asesoria empresarial. 07 mar 2012. TVE-2
* ↑ Jaime Marsal: "Voluntariat és tornar una part del que hem rebut"
* ↑ Fem possible la integració. Immigrants empresarials
* ↑ «Guia de recursos de Barcelona Activa». Arxivat de l'original el 2014-07-14. [Consulta: 2 juliol 2014].
* ↑ Fundesplai logra financiación monegasca para un programa formación de jóvenes
* ↑ Empresarios impulsan un proyecto de pasantías

## Enllaços externs

* Web de Voluntaris en Assessoria Empresarial
# Voluntaris Verds

Voluntaris Verds és una organització de la Lliga Nord, formada per voluntaris simpatitzants de la Lliga que es caracteritzen per portar camisa verda.

## Enllaços externs

* http://www.volontariverdi.org Arxivat 2016-01-17 a Wayback Machine.
# Viure de pressa. Estimar poc a poc

Viure de pressa. Estimar poc a poc (títol original en francès, Plaire, aimer et courir vite) és una pel·lícula francesa de drama romàntic del 2018 dirigida per Christophe Honoré. Va ser seleccionada per competir per la Palma d'Or al Festival de Canes de 2018. S'ha doblat i subtitulat al català.
La pel·lícula va ser guardonada amb el premi Louis-Delluc a la millor pel·lícula el 2018.

## Repartiment

* Pierre Deladonchamps com a Jacques Tondelli
* Vincent Lacoste com a Arthur Prigent
* Denis Podalydès com a Matthieu
* Quentin Thébault com a Jean-Marie
* Sophie Letourneur com a Isabelle
* Thomas Gonzalez com a Marco
* Tristan Farge com a Louis 'Loulou'

## Referències

* ↑ «The 2018 Official Selection». Cannes, 12-04-2018. [Consulta: 12 abril 2018].
* ↑ «Cannes Lineup Includes New Films From Spike Lee, Jean-Luc Godard». Variety, 12-04-2018. [Consulta: 12 abril 2018].
* ↑ «Viure de pressa, estimar a poc a poc». Goita què fan, ara!. [Consulta: 31 octubre 2023].
* ↑ "Le film Plaire, aimer et courir vite de Christophe Honoré remporte le prix Louis Delluc 2018". Le Monde, 12 December 2018. Retrieved 13 December 2018.
# Volta a Llombardia 1960

La Volta a Llombardia 1960 fou la 54a edició de la clàssica ciclista Volta a Llombardia. La cursa es va disputar el diumenge 16 d'octubre de 1960, sobre un recorregut de 226 km. El vencedor final fou el belga Emile Daems (Philco), que s'imposà davant dels italians Diego Ronchini (Bianchi) i Marino Fontana (San Pellegrino).

## Classificació general

| | Ciclista | Equip | Temps |
| 1 | Emile Daems | Philco | 5h33'46 |
| 2 | Diego Ronchini | Bianchi | m.t. |
| 3 | Marino Fontana | San Pellegrino | m.t. |
| 4 | Michel Stolker | Radium | m.t. |
| 5 | Ezio Pizzoglio | San Pellegrino | m.t. |
| 6 | Romeo Venturelli | Fides | m.t. |
| 7 | Carlo Brugnami | Torpado | m.t. |
| 8 | Imerio Massignan | Legnano | m.t. |
| 9 | Silvano Ciampi | Philco | + 2'31" |
| 10 | Rino Benedetti | Ghigi | m.t. |

## Referències

* «Cyclisme - Tour de Lombardie - 1960». les-sports.info. [Consulta: 7 juliol 2017].
* «Giro di Lombardia 1960». cyclebase.nl. [Consulta: 7 juliol 2017].
* «54a edizione Giro di Lombardia (1960)». museociclismo.it. [Consulta: 7 juliol 2017].

## Enllaços externs

* Web oficial de la cursa (italià)
# West Dunbartonshire

West Dunbartonshire (en gaèlic escocès: Siorrachd Rinn Friù an Ear) és un dels 32 consells unitaris (en anglès: council area) en què està dividida administrativament Escòcia. Limita amb els consells unitaris d'Argyll i Bute, Stirling, East Dunbartonshire, Renfrewshire i Glasgow. La capital administrativa és Dumbarton i la ciutat més poblada és Clydebank.

## Història

West Dunbartonshire va ser format el 1996, en establir-se una nova divisió administrativa a Escòcia de govern local unitari, a partir dels districtes de l'antiga regió de Strathclyde de Clydebank, tota, i de Dumbarton, excepte l'àrea de Helensburg que va passar a formar part d'Argyll i Bute. Al principi aquest consell anava a denominar-se Clydebank i Dumbarton, però el govern a l'ombra elegit el 1995 per gestionar la transició entre les dues organitzacions administratives va decidir canviar-la a West Dunbartonshire.
El 2011 es va convertir en la primera zona d'Europa que prohibeix els llibres impresos a Israel. Escriptors com Amos Oz han considerat aquesta decisió com "vergonyosa".
# Marc Blanch Espinal

Marc Blanch Espinal (Badalona, 12 de gener de 1982) és un jugador de bàsquet català. Mesura 1,95 metres i juga en la posició d'aler.

## Carrera esportiva

Es va formar a les categories inferiors del CB Sant Josep de Badalona, amb qui va arribar a jugar a la lliga EBA. També a EBA, va jugar a les files del CB Montcada, el CB Prat i el Romauto Mataró, abans de fer el salt a la lliga LEB 2 amb l'Aguas de Valencia Gandía l'any 2004, i un any més tard a la LEB amb el Drac Inca. Hi va jugar cinc temporades, les dues darreres ja com Bàsquet Mallorca, fins que la temporada 2010-11 fitxa per l'Asefa Estudiantes de la lliga ACB.
La temporada 2011-12 torna a les illes, aquesta vegada per jugar al Menorca Bàsquet a LEB Or, amb qui guanya el playoff i aconsegueix l'ascens. La temporada següent fitxa pel River Andorra, amb el que jugarà dues temporades més a LEB Or, guanyant dues copes del Príncep i la lliga LEB Or, i una temporada novament a l'ACB. L'any 2015 fitxa novament per un equip de LEB Or, el Quesos Cerrato Palencia, amb qui guanyarà la Copa Princesa i el seu tercer títol de lliga. Després de dues temporades a Palència, la temporada 2017-18 fitxa novament pel CB Prat.

## Referències

* ↑ Marc Blanch Espinal jugador a l'ACB
* ↑ «S-J.5: Marc Blanch y el MVP de la utópica promesa casi cumplida» (en castellà). FEB, 30-05-2018 [Consulta: 7 gener 2019].
* ↑ Ballesteros, Xavi «Marc Blanch és l'escollit per ser el nou líder del Prat». L'esportiu de Catalunya, 19-07-2017 [Consulta: 7 gener 2019].

## Enllaços externs

* Marc Blanch: Dominante en la LEB y con poca suerte en la Liga Endesa (castellà)
# Rolling (Luxemburg)

Rolling (en luxemburguès: Rolleng ; en alemany: Rolling) és una vila de la comuna de Bous situada al districte de Grevenmacher del cantó de Remich. Està a uns 15 km de distància de la ciutat de Luxemburg.

## Referències

* ↑ «Rolling». [Consulta: 20 octubre 2015].
Viccionari
# Toniná

Toniná és un jaciment arqueològic precolombí i una ciutat ruinada de la civilització maia ubicada avui dia a l'estat mexicà de Chiapas, a uns 13 km a l'est de la ciutat d'Ocosingo.

## Acròpolis

L'acròpolis es tracta d'una piràmide maia. Està construïda de manera totalment artificial. És una de les piràmides més grans de la civilització maia amb 75 metres d'altura. Té 208 escalons de pedra i conté més de 300 textos jeroglífics, un tron, ossos (entre ells els del cap de la ciutat anomenat K'inich B'aaknal Chaahk) i terrissa. La seua construcció està datada entre el 840 i 900 dC. Les set plataformes que la integren estan especialitzats en distintes funcions: palaus, temples, habitacions i unitats adminsitratives. Aquestes especialitzacions són úniques comparat amb altres piràmides del món.

## Referències

* ↑ Seidel, Jamie «New assessment of recently found Mayan pyramid puts it up among the biggest». news.com.au, 14-07-2015 [Consulta: 15 agost 2015]. Arxivat 15 August 2015$^{[Datemismatch]}$ a Wayback Machine. «Còpia arxivada». Arxivat de l'original el 2015-08-15. [Consulta: 15 agost 2015].
* ↑ Rodríguez, Ana Mónica «Descubren en Toniná pirámide más alta que la del Sol en Teotihuacán». La Jornada, 14-05-2010 [Consulta: 24 juliol 2017].
# Portada/article agost 12
## La Baronia de Rialb

La Baronia de Rialb és un extens municipi prepirinenc al nord-est de la comarca de la Noguera, vertebrat al voltant del riu Rialb en el seu curs mitjà (Rialb Sobirà) i baix (Rialb Jussà) i que s'inicia al sud a la riba esquerra del Segre fins a la Serra de Grau de Moles, a les altures del Cogulló de Sant Quiri (1.355 m d'altitud). El cap municipal actual és Gualter; anteriorment era la Torre de Rialb.
El terme municipal se situa a la comarca natural del Segre Mitjà, en el pas de transició entre la plana de Lleida cap a les muntanyes i les valls del Pirineu català occidental. Limita amb les comarques de l'Alt Urgell, a l'est (Peramola i Coll de Nargó); el Pallars Jussà, al nord-oest (Benavent de la Conca); i amb els municipis de Tiurana, Ponts i Artesa de Segre (la Noguera) pel sud i sud-oest. De poblament dispers i relleu accidentat, té l'estatus de municipi d'alta muntanya.
# Giuseppe de Blasiis

Giuseppe de Blasiis (Sulmona, 5 d'abril de 1832 - Nàpols, 29 d'abril de 1914) fou un historiador italià.
Llicenciat en ciència jurídica, va participar en la guerra de Crimea, a Turquia contra els russos, on fou capturat. Un cop alliberat, fou enviat a confinament a Teramo, on, des de 1855 fins a 1860, fou bibliotecari de la biblioteca "Melchiorre Delfico".
Professor d'Història a la Universitat de Nàpols fins al 1900, va ser secretari de la Società Napoletana di Storia Patria, de la qual va esdevenir president des del 1900 fins a la seva mort. Està enterrat a Nàpols, al recinte d'homes il·lustres del cementiri de Poggioreale.

## Bibliografia

* Francesco M. Biscione, Giuseppe De Blasiis, al Dizionario biografico degli italiani, Roma, Istituto dell'Enciclopedia Italiana, 1987
# Roosdaal

Roosdaal és un municipi belga de la província de Brabant Flamenc a la regió de Flandes. Està compost per les seccions de Borchtlombeek, Onze-Lieve-Vrouw-Lombeek, Pamel i Strijtem.

## Llista de burgmestres

| Període | Nom | Naixement/mort | Partit |
| 1965-1982 | Karel van Cauwelaert de Weyls | 1905-1987 | CVP |
| 1982-1991 | Rik Van Saene | 1929-1991 | CVP |
| 1991-2006 | Joseph Cooman | 1933- | CVP- CD&V |
| 2007- | Christine Hemerijckx | 1965- | CD&V |
# Ajuntament de Blanes

La Casa de la Vila de Blanes o Ajuntament de Blanes és un edifici de grans dimensions del segle xvii del municipi de Blanes (Selva) que sempre ha estat seu del govern local. És una obra inclosa en l'Inventari del Patrimoni Arquitectònic de Catalunya.

## Descripció

Edifici quadrangular entre mitgeres, de tres plantes i golfes. La façana principal dona al Passeig de Dintre i l'altra, a la Plaça dels Dies Feiners. La primera té tres pisos de finestres emmotllurades de les quals destaquen les del primer pis, amb balcó. El cos central de la façana està distingit per l'emmarcament de pilastres corínties, que assenyalen la porta i la balconada principals. A la part superior d'aquests, hi ha un petit frontó amb l'escut municipal entre garlandes. La segona façana destaca per la porta principal, d'arc de mig punt amb grans dovelles i també amb l'escut municipal. Les finestres del primer pis són obertures d'arc rebaixat i les restants són rectangulars. Existeix una rica decoració esgrafiada a les llindes i als brancals de les obertures.

## Història

Restauració de la façana principal a partir de 1866, sota direcció de l'arquitecte Martí Sureda Deulovol. Restauració de la façana de la Plaça dels Dies Feiners (1954). En aquest moment la façana de la Plaça dels Dies Feiners passà a ser secundària.

## Referències

* 1 2 3 4 5 «Ajuntament de Blanes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].

## Enllaços externs

* «Ajuntament de Blanes». Patrimoni de la Selva. Consell Comarcal de la Selva.
* Annex de Promoció econòmica de l'Ajuntament de Blanes
# Central tèrmica del Port de Barcelona

La Central tèrmica del Port de Barcelona és una central termoelèctrica de cicle combinat situada al Moll de l'Energia del Port de Barcelona. Té una potència elèctrica de 850 MW, proveïda per dos grups tèrmics de configuració monoeix de 425 MW cadascun (un sol eix longitudinal al que s'hi acoblen la turbina de gas, la turbina de vapor i l'alternador) cadascun complementat amb una caldera de recuperació, i fa servir gas natural com a combustible. Pertany a l'empresa multinacional Naturgy.
# Caué

El districte de Caué és un dels 6 districtes en què s'organitza territorialment la República Democràtica de São Tomé i Príncipe.

## Característiques

El districte de Caué ocupa el sector sud de l'illa de São Tomé i limita, al nord amb el districte de Mé-Zóchi, a l'oest amb el de Lembá, a l'est amb el de Cantagalo i al Sud amb l'oceà Atlàntic. Té una extensió de 267 km², que fa que sigui el districte més extens del país, però la seva població és la més reduïda i només arriba als 6.031 habitants, segons el cens de 2012,. La seva capital és la vila de São João dos Angolares.

## Població

* 1940 6,675 (11.0% de la població nacional)
* 1950 6,942 (11.6% de la població nacional)
* 1960 5,874 (9.1% de la població nacional)
* 1970 3,757 (5.1% de la població nacional)
* 1981 4,607 (4.8% de la població nacional)
* 1991 5,322 (4.5% de la població nacional)
* 2001 5,501 (4.0% de la població nacional)
* 2008 6,270

## Assentaments

El principal assentament és la ciutat de São João dos Angolares. Altres assentaments són:
* Dona Augusta
* Porto Alegre
* Ribeira Peixe
* Santa Josefina
* Vila Clotilde

## Economia

El 50% de la població del districte està per dessota del llindar de la pobresa. La principal indústria del districte és l'agricultura i hi operen nombroses empreses.

## Referències

* ↑ Dades al web de l'Instituto Nacional de Estatísticas. Arxivat 2015-04-08 a Wayback Machine. (portuguès)
* ↑ Silva, C.F.L.L. - Segurança alimentar em São Tomé e Príncipe. Estudo de caso dos distritos de Água-Grande e Mé-Zóchi. Lisbon: ISA, 2014, p. 160
# Chalais

«Chalais» té aquests significats:
* Chalais (Charente), ciutat de França al departament de Charente (regió de Poitou-Charentes)
* Chalais (Dordonya), municipi francès al departament de la Dordonya (regió d'Aquitània)
* Chalais (Indre), municipi francès al departament de l'Indre
* Chalais (Viena), municipi francès al departament de la Viena
* Cantó de Chalais, cantó del departament francès de la Charente (regió de Poitou-Charentes)
* Comtat de Chalais, jurisdicció feudal francesa centrada al castell de Chalais, a la Charente
* Orde de Chalais, orde monàstic de tipus semieremític